አቶ ሽመልስ አብዲሳ የኦሮሚያ ክልላዊ መንግስት ምክትል ፕሬዝዳንት በመሆን ተሾሙ
የጨፌ ኦሮሚያ ዛሬ ባካሔደው አስቸኳይ ስብሰባ አቶ ሽመልስ አብዲሳን የኦሮሚያ ክልላዊ መንግስት ምክትል ፕሬዝዳንት አድርጎ ሾሟል፡፡አቶ ሽመልስ በጨፌው ፊት ቆመው ቃለ መሀላ የፈጸሙ ሲሆን የፕሬዝዳንቱን ስራ ደርበው የሚሰሩ ይሆናል ነው የተባለው፡፡የኦሮሚያ ክልል ርእሰ መስተዳድር የሆኑት አቶ ለማ መገርሳ በዛሬው እለት የኢፌዴሪ የሀገር መከላከያ ሚኒስትር በመሆን መሾማቸውን ተከትሎ ነው ጨፌው አቶ ሽመልስን በምክትል ርእሰ መስተዳድርነት የሾመው።አቶ ሽመልስ አብዲሳ የኢፌዴሪ ጠቅላይ ሚኒስትር ጽህፈት ቤት ኃላፊ ሆነው እያገለገሉ መሆናቸው ያታወቃል፡፡በሌላ በኩል አቶ አዲሱ አረጋ የኦሮሞ ዲሞክራቲክ ፓርቲ (ኦዲፒ) ማዕከላዊ ጽህፈት ቤት ኃላፊ በመሆን ተሹመዋል፡፡አቶ አዲሱ የድርጅቱ ማእከላዊ ጽህፈት ቤት ኃላፊ በመሆን የተሾሙት ዶ/ር አለሙ ስሜን በመተካት ነው።